Il-Forzi Armati ta' Malta jirbħu l-ewwel edizzjoni tal- Beach Soccer League L-AFM rebħu l-ewwel edizzjoni tan-Nestle Ice-cream Beach Soccer league meta fil-finali lbieraħ huma għelbu lil Birzebbugia Tigers bl-iskor ta' 5-2. Kampjonat Nazzjonali li kien ilu għaddej xahar bil-qofol jintlaħaq ilbieraħ fi Pretty Bay f'Birzebbugia. Kienet partita bilanċjata bl-ewwel sessjoni tagħlaq 1-0 favur Birzebbugia permezz ta' Ayoub Ahmad li kien l-istess player li rebaħ l-unur tal-aqwa player tal-kampjonat. It-tieni sessjoni għalqet fi draw ta' 1-1, goal li ġie skurjat għall-AFM minn Luca Mallia. Fl-aħħar sessjoni, it-team tal-AFM ħarġu b'saħħithom meta skurjaw erbgħa permezz ta' Dylan Caruana, Jesus Camilleri, Lee-Joe Schembri u Mark Camilleri b'risposta u doppjetta personali fil-partita ta' Ayoub Ahmad. L-aqwa skorer tal-kampjonat kien Lydon Micallef tal-AFM b'24 goal bl-aqwa goalkeeper jispiċċa Ryan Camilleri ukoll tal-AFM. Fil-kategorija U15 –il sena Birkirkara għelbu lil Qormi bl-iskor ta' 5-0 u rebħu dan il-kampjonat fil-kategorija tagħhom. Illum fi Pretty Bay f'Birzebbugia tkompla l-kampjonat ta' taħt is-17-il sena. Il-preżentazzjoni tat-tazzi lbieraħ saret mill-president tal-Malta Beach Soccer Pio Vassallo, president tal-MFA Bjorn Vassallo kif ukoll mistiedna għal din il-finali MInistru għall-inkużjoni u l-kwalitá tal-ħajja, Julia Farrugia Portelli.